|  |  |  |
| --- | --- | --- |
| Мектеп: | Д.Нұрпейісова атындағы №116 ЖОББМ | |
| Сынып жетекшінің аты-жөні | Аккулиева Д.М. | |
| Күні: | 11.12.23ж. | |
| Сынып:4 | Қатысушылар саны: | Қатыспағандар саны: |
| Сынып сағатының тақырыбы | «Тәуелсіздік - тұғырым» | |
| Тәрбие жұмысының бағыты |  | |
| Мақсаты | Болашақ ұрпақтың рухани тұлғалық және адамгершілік құндылықтарын дамыту.  Отанын сүюге,ел тарихын білуге,еліміздің мемлекеттік рәміздерін қастерлеуге,отанымыздың байлығын қорғауға, өркендетуге, білімді ұрпақ болуға тәрбиелеу. | |

**Тәрбие сағатының барысы**

|  |  |  |
| --- | --- | --- |
| **Барысы** | **Тәрбие сағатындағы орындалуы тиіс іс-әрекеттер** | **Ресурстар** |
| **Кіріспе**  **5 мин**  **Негізгі бөлім**  **35 мин** | Қайырлы күн, қымбатты қонақтар, ұстаздар, ата-аналар, оқушылар!  Ғасырлар бойы азаттық аңсаған ата- бабалардың жолы азапты, тағдыры ауыр болғаны анық. Қазақ халқы талай зорлық, зобалаңды бастан кешірді. Ата-бабаларымыздың «Азаттықтың ақ таңы атса екен, Тәуелсіздік келсе екен» деген армандары ХХ ғасырдың соңында келіп жетті. Ежелгі қазақ жерінде тәуелсіз Қазақстан мемлекеті бостандықтың көк туын желбіретті. Демократиялық жаңару жолына батыл түскен еліміз әлемдік өркениетке ұмтылып, бүгінде халқының әлеуметтік тұрмыс жағдайы жақсарған, экономикасы өркендеп дамыған іргелі елге айналды.    Күндер өтті кешегі, Жігер құм боп жасыған, Несіне оны жасырам? Еңсеңді көтер қазағым,  Тәуелсіздік таңы атты  Ендігі жерде жасыман! - деп бүгінгі 4 «Г» сынып оқушылары дайындаған **«Тәуелсіздік - тұғырым»** атты тәрбие сағатын бастауға рұқсат етіңіздер.  Көрініс: Фонфар ойнап, светамузыка қосылады, салют атылады. (Есіктен немересі жүгіріп кіріп келеді)  Немересі: Апа, апа, далада керемет болып жатыр? Аспанда жарқылдаған салют атып, адамдар қуанышқа бөленіп жатыр! Жүріңіз көрейік!  Апасы: Е..., е...., жарығым, бұл нышан «Тәуелсіздік» мейрамына арналған керемет қой! Биыл еліміздің «Тәуелсіздік» алғанына 32 жыл толып отыр. Еліміз күннен күнге көркейіп, дамып келеді, балам!  Немересі: Апа, сіз не ойлап кеттіңіз?  Апасы: Ә, балам, апаң не ойлайды дейсің? Сенің болашағыңды, еліміздің болашағы жайлы, өткен өмір туралы ойлаймын.  Немересі: Апа, өткен өмір деген не?  Апасы: Ә, балам өткен өмір - ол ата-бабаларымыздың өмір тарихы.  Немересі: Ал, ол қандай болған?  Атасы: Ендеше, тыңда балам!  1-оқушы 11 ғасырда қазақ хандығын құрдық. Алайда қазақ хандығы бейбіт өмір сүре алмады. Ұлан-байтақ елімізге жан-жақтан көз тігіп, ойран салушылар көбейді.  2-оқушы Ел жайлауға көшіп, қаннен қаперсіз жатқан елімзге жоңғар тұтқиылдан шабуыл жасап, қалың жұртты жылатты. Дүрліккен жұрт қашып, Алакөлге аяңдап, қасиетті Қаратауға бас сауғалады.  3-оқушы Қаратаудың бауырында қалың қазақ бас қосты. Елді аман алып қалу үшін, данышпан Төлеби, Қазбек би, Әйтеке би батырларды батырлыққа, елді бірлікке шақырды. Хазақ халқы бірігіп, жеңіске жетті.  4-оқушы 1923-33 жылдарда ашаршылықтан қалың халық опат болып, көптеген ақын, қоғам қайраткерлердің өмірлерінің түбіне жетті.  5-оқушы 1941-1945 жылдарында Ұлы Отан соғысында ел үшін жанын қиған қазақ батырлары Әлия Молдағұлова, Мәншүк Маметова, Б. Момышұлы, Талғат Бегалдинов фашизмнен бүкіл адамзатты, адалдықты қорғап, ерекше ерлік көрсетіп, жеңіске жетті.  6-оқушы 1986 жылғы «желтоқсан оқиғасы» тарихта мәңгі қалмақ. Иә, Отан үшін деп жанын қиған жастар енді тәуелсіздік үшін, ар-намысын, ата-баба дәстүрін жоғары көтеру жолында ереуілге шықты. Қаншама қан төгілді.  7-оқушы 1986 жылы 16 желтоқсанда орталық алаңға жастар мен студенттер Үкімет басына Колбиннің келуіне қарсы екендіктерін білдіріп, елдің тәуелсіздігін алу үшін шеруге шықты.  8- оқушы: Ата-бабаларымыз аңсаған, армандаған еркіндік пен бостандық таңы 1991 жылы16 желтоқсанда атты. Бұл күні Қазақстан Республикасы Тәуелсіз мемлекет болып жарияланды.  Немересі: Апа, «Тәуелсіздік» деген не?  Апасы: Тәуелсіздік не екенін тыңда балам!  1-оқушы:  Тәуелсіздік – он бір әріп құралған, Сан ғасырлар бар қазаққа боп арман. Талай дара, даналардың көз жасы, Қаныменен атты таң боп нұр алдан.  2-оқушы  Тәуелсіздік қасиетті ұғым бұл, Ей, келешек, жан тәніңмен ұғып, біл! Он бір әріп - не мағына береді? Ал талдайық жеткенінше қызыл тіл.  (Оқушылар «Тәуелсіздік» деген әріптерімен ортаға шығады.)  3-оқушы Т әріпі – білдіреді теңдікті  4-оқушы Ә әріпі – әділдік пен әлдікті  5-оқушы У әріпі – уайымсыз уақытты  6- оқушы Е әріпі – егемендік елдікті  7-оқушы Л әріпі – лайықты лауазым  8-оқушы С әріпі – серпін менен сенімді  9-оқушы І әріпі – ілтипат пен ізет қой  10-оқушы З әріпі – зиялық тілек қой  11-оқушы Д әріпі –шақырады достыққа  12-оқушы І әріпі – ілгері бас, іркілме  13-оқушы К әріпі – көк аспанда алтын күн  Апасы: Міне, балам, тәуелсіздік - сенің еркіндігің, бостандығың, бақытың, болашағың.  14-оқушы Туған ел - Қазақстан арайлы. Бүгін саған әлем түгел қарайды. Тәуелсіздік тұғыры бұл халқымның Бейбітшілік таңы әр кез арайлы.  15-оқушы Арайлы азаттықтың нұрын құшқан, Шолпандай жарқыраған күншығыстан. Тәуелсіз Қазақстан – туған елім, Досы көп, бата алмайды бір де дұшпан.    Немересі: Тәуелсіздік алуымызға кімдердің еңбегі сіңді?  Апасы: Тәуелсіздік оңайшылықпен келген жоқ. Қайрат Рұсқылбеков, Ербол Спатаев, Ләззат Асанова, Сәбира Мухаметжанова сияқты апаларымыз бен ағаларымыздың арқасында тәуелсіздікке қол жеткіздік.  Апасы: Балам, Тәуелсіз мемлектімізді басқаратын елбасының кім екенін білесің бе?  Немересі: Білемін апа, Ол – **Нұрсұлтан Әбішұлы Назарбаев.** [1991](https://kk.wikipedia.org/wiki/1991) ж. [желтоқсанның 1-інде](https://kk.wikipedia.org/wiki/%D0%96%D0%B5%D0%BB%D1%82%D0%BE%D2%9B%D1%81%D0%B0%D0%BD%D0%BD%D1%8B%D2%A3_1" \o "Желтоқсанның 1) тұңғыш рет Қазақстан Республикасы Президенті болып сайланды.  16-оқушы  Өзіміздің жеріміз, еліміз, теңгеміз бар. Өзіміздің туымыз, елтаңбамыз, әнұран, тіліміз, теңгеміз бар. Тәуелсіздіктің жарық күні мәңгі ата берсін.  Апасы: 1992 жылы 4 маусымда тәуелсіз Қазақстан Республикасының Мемлекеттік туы мен елтаңбасын, әнұранын бекітті.  17-оқушы Әнұраным –жанұраным, Айтар әнім -сөйлер сөзім. Мәңгі бақи шырқалады. Республикам Әнұраны!  18-оқушы Қаны да, жаны да қазақтың, Егемен еркіндік –ғажап күн. Жүзінен білінген, Сарайлар төрінде ілінген, Елтаңба - егемен елдің белгісі.  Елтаңба - өжеттік, өрліктің белгісі. Елтаңба - тәуекел, ерліктің белгісі. Елтаңба - кемелдік, кеңдіктің белгісі. Елтаңба - өзге елмен теңдіктің белгісі. Елтаңба - егемен елдің белгісі.    19-оқушы Жарасқан байрақтың мәні бар, Көк аспан, күн, қыран –сәні бар. Көк байрақ –ашық көк кеңісім, Алтын күн- белгісі жеңістің. Алтын күн көтерген ел құсы- Халқымның батырлық белгісі!  20-оқушы Рәміздерім – елдігімнің белгісі, Білу керек баладағы ең кіші. Рәміздерім -Әнұран, Ту, Елтаңба, Рәміздерді жатқа білген жөн кісі.  Немересі: Апа, мен мемлекеттік рәміздердің авторларын білемін. Тудың авторы: Шәкен Ниязбеков,  Елтаңбаның авторлары: Жандарбек Мәлібеков, Шота Уалиханов.  Гимннің әнін жазған: Ш. Қалдаяқов, сөзін жазғандар; Елбасымыз Н. Ә. Назарбаев пен Жұмекен Нәжімеденов.    **Жүргізуші:**  2018 ж 31 қазаны күні ҚР Үкіметінің «Қазақстан Республикасында мереке күндер тізбесін бекіту туралы» №689 қаулысына  сай 5-қыркүйек «Қазақстан халықтарының тілдері» мерекесі күні болып бекітілді. Тіл халықпен бірге өмір сүріп, дамиды.  1- оқушы Қазақ тілді - ана тіл деп атаудың себебі Анасындай қастерлесін дегені. Өз анасындай сыйлайтұғын әр адам, Өз тілін де құрмет тұтып келеді.  2-оқушы Тілім барда қазағым бар, халқым бар, Дәстүрім бар, ата жолы, салтым бар, Кең даладай жиналмаған шалғайы Аңқау, ашық мінезім бар аңқылдаған.  Апасы: Міне, балам әрбір Қазақстан азаматы өз Тілін, Туын, Елтаңбасын, Әнұранын құрметтеу керек. Еліміздің тәуелсіздік белгісін қадірлеу, мақтаныш тұту біздің міндетіміз!  Немересі: Апа, мен Рәміздерді, Қазақстанымды мақтан тұтамын. Мен Отаныма адал қызмет ететін боламын.  3- оқушы Қазақстан, кең байтақ өлкем менің, Талай кезең артта қап өркендедің. Отан сүйер ұланның бауырында, Дарқан елім, кең жерім көркей менің!  4-оқушы Туған елдің жырын жырлап ғарыштан, Қазағыммен бүкіл әлем танысқан. Келешегі кең өрісті, кемелді. Жайна мәңгі – Қазақстан -Гүлстан  5-оқушы  Жақсы арманның жалғасы, Мұнанда биік самғашы, Тәуелсіз Қазақстаным! Қанат қақ биік талмашы. | Еліміздің туы, елтаңбасы,  тәрбие сағатының тақырыбы, шарлар,  кітаптардан көрме.  «Тәуелсіздік» әріптер  Сахналық көрініс |
| **Қоры**  **тынды**  **5 мин** | 6-оқушы Біз жас ұлан –Отан өркені, Үміт артқан болашағы ертеңі, Туған елдің даңқын көкке өрлетіп, Гүлге бөлеп жасартамыз өлкені Қазақстан – елім менің, Отаным.  7-оқушы: Қазақстан – еркін елім, еңселі.  Қазақстан кірлетпейік атағын.  8-оқушы Қазақстан - Ата Заңым бүгінгі. 9-оқушы Қазақстан – болсын мәңгі ғұмырлы.  10-оқушы Қазақстан – жері қазақ елімнің.  11-оқушы бәрі Қазақстан – әнім әсем шырқалар.  Ән «Мен –қазақпын » хор ұлдар  Бәрі: Әнұран орындайды |  |